Es lliuren els premis del XXIV Concurs de plàstica i literatura infantil El Teuladí
25/05/2007 10:47:00

# Es lliuren els premis del XXIV Concurs de plàstica i literatura infantil El Teuladí

*   25/05/2007 10:47:00
*   [Imprimir](#)
*   Compartir
*    https://www.alaquas.org/documento.asp?id\_do=10184

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10184%2F0&title=Ajuntament%20d%27Alaqu%C3%A0s.%20Premsa.Es%20lliuren%20els%20premis%20del%20XXIV%20Concurs%20de%20pl%C3%A0stica%20i%20literatura%20infantil%20El%20Teulad%C3%AD)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10184/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10184/10184_Form_4.jpg)](https://www.alaquas.org/ficheros/documentos/2007/2/10184/10184_Form_10.jpg "<a href='https://www.alaquas.org/ficheros/documentos/2007/2/10184/10184_Form_10.jpg' target=_blank><i class='fa fa-external-link' aria-hidden='true'></i>.Es lliuren els premis del XXIV Concurs de plàstica i literatura infantil El Teuladí</a>")

Sota el lema "Aigua, font de vida", enguany s'han presentat a aquest certamen més de 2.500 treballs

El Teuladí és l'activitat escolar amb més tradició de les que es celebren en Alaquàs. Enguany s'ha celebrat la XXIV edició del concurs. El passat dimecres 23 de maig va tindre lloc al Castell l'atorgament de premis als joves guanyadors de les diferents categories. Les obres literàries i els treballs plàstics presentats han versat aquesta vegada sobre el lema "Aigua, font de vida". Els alumnes premiats van rebre els seus obsequis de mans de l'Alcalde d'Alaquàs, Jorge Alarte, en un acte que va comptar amb la participació del contacontes Carles Cano.

El jurat, composat per representants de l'Ajuntament d'Alaquàs, del Consell de Xiquetes i Xiquets de la ciutat i dels diferents centres escolars, atorga sis premis per la participació dels col·legis i 18 premis consistents en lots de llibres i material de dibuix per als i les alumnes.

El primer premi al centre escolar amb major participació proporcional al nombre d'alumnes ha estat el col·legi Mare de Déu de l'Olivar I amb un 262% de participació i una dotació econòmica de 500 euros. El segon, amb una dotació de 350 euros, ha sigut per al col·legi públic Bonavista amb el 244% de participació. El col·legi Vila d'Alaquàs ha quedat en tercer lloc amb un premi de 250 euros, aconseguint el 215% de participació. El quart, el cinqué i sisé premi són per als col·legis Madre Josefa Campos. González Gallarza i Sanchis Almiñano respectivament.

Pel que fa als premis a l'alumnat, en la categoria de redacció en valencià del 2n cicle de primària, els guanyadors han estat Violeta López Fabra del CP Sanchis Almiñano; Clara Sarrió Andrés, alumna del col·legi Mare de Déu de l'Olivar I i Iván Andrés Cifuentes, del Bonavista. Pel que fa als premis de redacció en valencià per als alumnes de 3r cicle de primària, han guanyat Esther Patiño Moreno, Ainara Navarro Ortiz i Vicent Gálvez Selvi, tots tres del Madre Josefa Campos.

Dins de la categoria de redacció en castellà de 2n cicle de primària, han estat els guanyadors Miguel Ballester Nicolás del col·legi González Gallarza; Laura Vidal Marcos del Bonavista i Sara Zamorano Pérez del col·legi Mare de Déu de l'Olivar. En 3r cicle de primària d'aquesta categoria, els guanyadors han estat Sheila Asins Ovalle del CP Vila d'Alaquàs; Vicent Giménez Andrés del Madre Josefa Campos i Lidia Pérez García, alumna del CP Bonavista.

Respecte als premis de plàstica, en 2n cicle de primària els afortunats han estat Ariadno Denia Moraga del González Gallarza; Sergio Romero García i Dani Pérez Pérez del col·legi Mare de Déu de l'Olivar. En 3r de primària, Paula Gradolí Hortelano del Mare de Déu de l'Olivar i les alumnes del Madre Josefa Campos, Celia Canales Quilis i Ana Tomás Beta.

En el mateix acte es va presentar la publicació del llibre El Teuladí que recopila totes les obres guanyadores de la convocatòria del 2006 d'aquest concurs. En aquesta ocasió els treballs van parlar sobre el futur per la igualtat.